Рычмандскі амерыканскі міжнародны ўніверсітэт у Лондане

Рычмандскі амерыканскі міжнародны ўніверсітэт у Лондане (англ.: Richmond, The American International University in London) — брытанская прыватная вышэйшая навучальная ўстанова са статусам універсітэта з сядзібай у Лондане. Агульная характарыстыка Універсітэт быў заснаваны ў 1972 годзе брытанскім педагогам Сірылам Джуліянам Хэбдэнам Тэйларам. Універсітэт мае два кампусы ў Лондане: у Рычманд-Хіл і Кенсінгтане. Універсітэт прысуджае дыпломы штата Дэлавэр (ЗША), дзе ўніверсітэт акрэдытаваны ў аспаведнасці з амерыканскім заканадаўствам аб вышэйшай адукацыі. Да 2018 года такія дыпломы ў Вялікабрытаніі прысуджаліся Адкрытым універсітэтам; але з 2018/2019 навучальнага года ўніверсітэт змог выдаваць свае ўласныя ступені ў Вялікабрытаніі, атрымаўшы паўнамоцтвы аб прысуджэнні дыпломаў аб вышэйшай адукацыі ад Агенцтва па забеспячэнні якасці вышэйшай адукацыі Вялікабрытаніі. Гэта азначае, што ўсе студэнты атрымліваюць дыпломы як у Вялікабрытаніі, так і ў ЗША па адной праграме. Структура Бізнес-школа Школа камунікацый, мастацтваў і сацыяльных навук Школа вольных мастацтваў Зноскі Спасылкі На Вікісховішчы ёсць медыяфайлы па тэме Рычмандскі амерыканскі міжнародны ўніверсітэт у Лондане Афіцыйная інтэрнэт-старонка ўстановы